Proprietarul unui restaurant din Frankfurt a ales să protesteze în mod inedit: și-a umplut localul cu urși panda de jucărie.
Giuseppe deține un restaurant în Frankfurt pe care l-a umplut cu urși panda de jucărie. Acesta dorește să protesteze împotriva măsurilor restrictive adoptate de guvern.
Proprietarul unui restaurant din Frankfurt a ales să protesteze într-un mod inedit împotriva lock-downului din ţara lui. A aşezat pe toate scaunele din restaurant aproximativ 100 urşi panda de jucărie.Unii urși stau la bar și au în faţa lor sticle de bere Corona, pentru a anima atmosfera anostă care s-a instalat după ce s-au închis restaurantele.Giuseppe Fichera, proprietarul restaurantului, recunoaşte că a fost o idee nebunească pe care a primit-o de la un prieten."Este dificil. Guvernul a promis ajutor şi cred că cel mai probabil îl vom obţine, dar momentan încă mai avem puţin de aşteptat, dar desigur nu acoperă costurile şi traiul nostru este ameninţat", a spus Giuseppe Fichera, proprietarul restaurantului.Guvernul german a declarat că va extinde ajutorul financiar pentru firmele afectate de restricţii. Pe lângă cele aproximativ 15 miliarde de euro, estimate în noiembrie, în luna decembrie firmele afecate ar mai putea primi aproximativ 20 de miliarde de euro.